NORAKSTS

|  |  |
| --- | --- |
| 26.08.2021. | Nr.13/7 |

**PLASTMASAS ATKRITUMU SAVĀKŠANAS, ŠĶIROŠANAS UN UZGLABĀŠANAS INFRASTRUKTŪRAS OBJEKTA IZVIETOŠANA**

 **ZEMES VIENĪBĀS UPES CEĻĀ 22 UN KLIJĒNU CEĻĀ 7E, JELGAVĀ**

(Ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka,), **PRET – 3** (A.Rublis, G.Kurlovičs, A.Tomašūns), **ATTURAS – 1** (A.Pagors),

SIA "Herlig" (reģistrācijas Nr.43603070560, juridiskā adrese: Jelgavas novads, Valgundes pagasts, Vītoliņi, "Industriālais parks", LV-3017) 2021.gada 4.aprīļa iesniegumā lūdz pašvaldību pieņemt lēmumu par plastmasas atkritumu savākšanas, šķirošanas un uzglabāšanas infrastruktūras objekta izvietošanu zemes vienībās Upes ceļā 22 (kadastra apzīmējums 090000320196) un Klijēnu ceļā 7e (kadastra apzīmējums 090000320197) Jelgavā, kurās paredzēts uzsākt otrreizējo izejvielu sagatavošanu plastmasas atkritumu pārstrādes rūpnīcām.

Saskaņā ar likuma „Par pašvaldībām” 15.panta pirmās daļas 13.punktu, Jelgavas pilsētas teritorijas plānojumu 2009.-2021.gadam (ar grozījumiem, kas apstiprināti ar Jelgavas pilsētas domes 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”), zemes vienībām Upes ceļā 22 (kadastra apzīmējums 090000320196) un Klijēnu ceļā 7e (kadastra apzīmējums 090000320197), Jelgavā, noteiktā atļautā izmantošana ir Rūpnieciskās apbūves teritorija, kurā viens no teritorijas galvenajiem izmantošanas veidiem ir Atkritumu apsaimniekošanas un pārstrādes uzņēmumu apbūve.

Atkritumu apsaimniekošanas likuma 8.panta pirmās daļas 2.punktā noteikts, ka pašvaldība pieņem lēmumu par jaunu reģenerācijas un infrastruktūras objektu izvietošanu savā administratīvajā teritorijā.

Pamatojoties uz Atkritumu apsaimniekošanas likuma 8.panta pirmās daļas 2.punktu un SIA "Herlig" 2021.gada 4.aprīļa iesniegumu par plastmasas atkritumu pārstrādes rūpnīcas izvietošanu zemes vienībās Upes ceļā 22 un Klijēnu ceļā 7e, Jelgavā,

**JELGAVAS VALSTSPILSĒTAS DOME NOLEMJ:**

Neiebilst plastmasas atkritumu pārstrādes rūpnīcas izvietošanai, ievērojot likuma “Par ietekmes uz vidi novērtējumu” prasības, zemes vienībās Upes ceļā 22 (kadastra apzīmējums 090000320196) un Klijēnu ceļā 7e (kadastra apzīmējums 090000320197) Jelgavā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā